laion/Wikipedia-Exotic huggingface dataset:
Brian Eno

Brian Peter George St John le Baptiste de la Salle Eno (sünninimi Brian Peter George Eno; sündinud 15. mail 1948 Meltonis, Suffolkis) on Briti muusik ja muusikaprodutsent, kes on tuntud ambient-muusika pioneerina ning panuse eest rokk- ja popmuusikasse ja electronica '​sse. Eno õppis 1960. aastate keskpaigas Ipswichis maalimist ja eksperimentaalmuusikat, hiljem Southamptoni Ülikooli juurde kuuluvas Winchesteri kunstikoolis. 1971. aastal liitus ta glämmroki ansambliga Roxy Music, saades ansamblis süntesaatorimängijaks. Ta salvestas ansambliga kaks albumit, 1973. aastal ta lahkus ansamblist, kuna ta olid tekkinud pinged ansambli frontmäni Bryan Ferryga. Seejärel alustas Eno soolokarjääri. 1974. aastal ilmus tema debüütsooloalbum "Here Come the Warm Jets". 1970. aastate teises pooles võttis ta oma muusikalises loomingus minimalistliku suuna. 1978. aastal ilmunud tema kuues stuudioalbum "Ambient 1: Music for Airports" on tuntud üleüldse esimese ambient-albumina. Eno on alates 1970. aastatest teinud koostööd paljude teiste muusikutega, teiste seas Robert Frippi, Kevin Ayersi, David Bowie', Harold Buddi ja David Byrne'iga. Eno kinnistas end nõutud muusikaprodutsendina, kui produtseeris teiste seas Talking Headsi, Ultravoxi ja Devo albumeid, samuti no wave '​-muusika kogumikalbumi "No New York" (1978). Järgmistel kümnenditel jätkas Eno soolokarjääri ja tööd produtsendina, produtseerides teiste seas U2 ja Coldplay albumeid. 2019. aastal võeti Eno Roxy Musici liikmena vastu Rock'n'rolli Kuulsuste Halli. "Here Come the Warm Jets" (1974) "Taking Tiger Mountain (By Strategy)" (1974) "Another Green World" (1975) "Discreet Music" (1975) "Before and After Science" (1977) "Ambient 1: Music for Airports" (1978) "Music for Films" (1978) "Ambient 4: On Land" (1982) "Apollo: Atmospheres and Soundtracks" (1983) "Thursday Afternoon" (1985) "Nerve Net" (1992) "The Shutov Assembly" (1992) "Neroli" (1993) "Headcandy" (1994) "The Drop" (1997) "Extracts From Music for White Cube" (1997) "I Dormienti" (1998) "Lightness: Music for the Marble Palace – The State Russian Museum, St. Petersburg" (1998) "Kite Stories" (1999) "Music for Civic Recovery Centre" (2000) "Compact Forest Proposal" (2001) "January 07003: Bell Studies for the Clock of the Long Now" (2003) "Another Day on Earth" (2005) "Lux" (2012) "The Ship" (2016) "Reflection" (2017) "ForeverAndEverNoMore"  Brian Eno – pildid, videod ja helifailid Wikimedia Commonsis https://www.brian-eno.net/
Alsózsolca

Alsózsolca on linn Ungaris Borsod-Abaúj-Zempléni komitaadis Miskolci kreisis. Alsózsolca asub Sajó jõe ääres, komitaadikeskusest Miskolcist ligikaudu 8 km idakagus. Asulat on esmamainitud 1281. aastal. Linnaõigused sai Alsózsolca 2007. aastal. Detailed Gazetteer of Hungary, vaadatud 23.09.2024. Helytörténet Alsózsolca Város. Vaadatud 19. detsembril 2023
Klas Lestander

Klas Ivar Vilhelm Lestander (18. aprill 1931 Arjeplog – 13. jaanuar 2023 Arjeplog) oli rootsi laskesuusataja. Klas Lestander võitis 1960. aasta taliolümpiamängudel Squaw Valleys esmakordselt olümpiamängude kavas olnud laskesuusatamise võistluses kuldmedali. Esimene olümpiavõitja selgitati välja 20 km distantsil. 1961. aasta maailmameistrivõistlustel Umeås võitis ta võistkonnavõistluses pronksmedali. Individuaalvõistluses sai ta üheksanda koha. Pärast neid maailmameistrivõistlusi lõpetas oma sportlaskarjääri. Klas Lestander suri oma sünnilinnas Arjeplogis 91-aastaselt 13. jaanuaril 2023. Klas Lestander veebisaidil Olympedia (inglise) "Suri laskesuusatamise esimene olümpiavõitja", ERR.sport, 16.01.2023
Mga jõgi

Mga on jõgi Venemaal. Voolab ülemjooksul edelasse, alamjooksul valdavalt loodesse. Suubub vasakult Neevasse. Pikkus 77 km. Jõe ääres asub Mga alev.
Henrik Nordbrandt

Henrik Nordbrandt (21. märts 1945 – 31. jaanuar 2023) oli taani luuletaja, romaanikirjanik ja esseist. Ta õppis Kopenhaageni Ülikoolis araabia, türgi ja hiina keelt. Suurema osa täiskasvanu elust elas Henrik Nordbrandt temale sobivama kliimaga maades: Türgis, Kreekas ja Hispaanias. Tema debüütluulekogu "Digte" ilmus 1966. aastal. 2002. aastal ilmus tal autobiograafiline teos „Døden fra Lübeck“, mis räägib tema lapsepõlvest Taanis. Eesti keeles tema teoseid seni ilmunud ei ole. Henrik Nordbrandti teos "Violinbyggernes by" on arvatud Taani kultuurikaanoni nimekirja. 1990 – Rootsi Akadeemia Põhjamaade kirjandusauhind 2000 – Põhjamaade Nõukogu kirjandusauhind luulekogu "Drømmebroer" eest "Digteren Henrik Nordbrandt er død". 31. jaanuar 2023. Vaadatud 19. detsembril 2023.
Haab (perekonnanimi)

Haab on perekonnanimi. Šveitsis ja Ameerika Ühendriikides oli perekonnanime Haab kandjaid 2014. aastal üle 600 isiku. 2023. aasta 1. jaanuari seisuga oli Eestis perekonnanimi Haab 113 inimesel: 55 mehel ja 58 naisel. Perekonnanimede levikult oli Haab meeste puhul 1841. kohal ja naiste puhul 1948. kohal. Kõige levinum oli perekonnanimi Haab vanuserühmas 70–74, kus neid on 10 000 elaniku kohta 1,07. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta 2,15 inimest. 19. sajandi algul pandi pärisorjusest vabastamise käigus talupoegadele Saaremaal Kihelkonna kihelkonna Karala mõisavallas ja Jämaja kihelkonna Torgu mõisavallas nimeks Haab. Nimede eestistamisel võeti perekonnanimi Haab aastatel 1935–1938 kasutusele 11 korral isikute poolt, kes kandsid varem nime Angelius, Bindscha, Haamann, Haan, Hänmann, Hansen, Kirp, Pauk, Reikop ja Veidebaum (2). Bernhard Haab, eesti kirjastustegelane (1908–1967) Liis Haab, eesti näitleja (1987–) Haab Surnames. Vaadatud 19. detsember 2023. Statistikaamet: Nimede statistika (vaadatud 19.12.2023) Onomastika andmebaas. Nimede panemine: Haab. Onomastika andmebaas. Nimede eestistamine: (uus nimekuju): Haab. Haab statistikaameti andmebaasis
Haak (perekonnanimi)

Haak on perekonnanimi. Perekonnanime Haak kandjaid oli 2014. aastal Saksamaal üle 6500 isiku, Ameerika Ühendriikides üle 3300 ja Hollandis üle 2500 isiku. 2023. aasta 1. jaanuari seisuga oli Eestis perekonnanimi Haak 169 inimesel: 84 mehel ja 85 naisel. Perekonnanimede levikult oli Haak meeste puhul 1053. kohal ja naiste puhul 1172. kohal. Kõige levinum oli perekonnanimi Haak vanuserühmas 70–74, kus neid on 10 000 elaniku kohta 1,87. Nimi oli kõige sagedasem Võru maakonnas, kus sellist nime kandis maakonna 10 000 elaniku kohta 12,84 inimest. 19. sajandi algul pandi pärisorjusest vabastamise käigus talupoegadele Saaremaal Kihelkonna ja Pöide kihelkonnas; Viljandimaal Tarvastu ja Pilistvere kihelkonnas; Pärnumaal Pärnu-Jaagupi, Tõstamaa ning Pärnu-Elisabethi kihelkondades; Harjumaal Keila, Võrumaal Vastseliina ja Läänemaal Varbla kihelkonnas 11 korral nimeks Haak (ka Haack). Nimede eestistamisel võeti perekonnanimi Haak aastatel 1935 ja 1938 kasutusele 2 korral isikute poolt, kes kandsid varem nime Haakmann ja Obring. Alar Haak, eesti laulja (1966–) Arvi Haak, eesti arheoloog (1978–) Ella Haak (aastani 1989), eesti matemaatik (1969–) Rita Haak, eesti endine veemootorisportlane (1937–) Haak Surnames. Vaadatud 19. detsember 2023. Statistikaamet: Nimede statistika (vaadatud 19.12.2023) Onomastika andmebaas. Nimede panemine: Haak. Onomastika andmebaas. Nimede eestistamine: (uus nimekuju): Haak. Haak statistikaameti andmebaasis
Haamer (perekonnanimi)

Haamer on eesti perekonnanimi. 2023. aasta 1. jaanuari seisuga oli Eestis perekonnanimi Haamer 157 inimesel: 76 mehel ja 81 naisel. Perekonnanimede levikult oli Haamer meeste puhul 1200. kohal ja naiste puhul 1248. kohal. Kõige levinum oli perekonnanimi Haamer vanuserühmas 15–19, kus neid on 10 000 elaniku kohta 1,96. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta 8,61 inimest. 19. sajandi algul pandi pärisorjusest vabastamise käigus talupoegadele Eesti maakondade (välja arvatud Võrumaa ja Valgamaa) erinevates kihelkondades 22 korral nimeks Amer ja Hammer (normaliseeritult Haamer). Nimede eestistamisel võeti perekonnanimi Haamer aastatel 1935–1940 kasutusele 19 korral isikute poolt, kes kandsid varem nime Amer, Ammermann, Hämmel, Hammelmann, Hammer ja Hammermann. Eenok Haamer, eesti vaimulik (1935–) Eerik Haamer, eesti kunstnik (1908–1994) Eerik Haamer, eesti kergejõustiklane (2001–) Eugen Haamer, eesti arhitekt ja ehitusinsener (1903–1968) Harri Haamer, eesti vaimulik ja skaudijuht (1906–1987) Maarja Haamer, eesti ooperilaulja (sopran) ja pedagoog (1938–2021) Markus Haamer, eesti vaimulik (1967–) Naatan Haamer, eesti kirikutegelane (1965–) Valter Haamer, eesti pedagoogikategelane ja kirjastaja (1929–) Haamer Surnames. Vaadatud 19. detsember 2023. Statistikaamet: Nimede statistika Vaadatud 19. detsember 2023. Onomastika andmebaas. Nimede panemine: Haamer. Onomastika andmebaas. Nimede eestistamine: (uus nimekuju): Haamer. Haamer statistikaameti andmebaasis
Hindukuš

Hindukuš on mäestik Aasia keskosas. Kulgeb kirde-edela sihis. Kirdeosas külgneb Pamiiri, Karakorami ja Himaalajaga. Kõrgus kuni 7690 meetrit (Tirich Mir). Hindukuši seitsmetuhandelised Hindukuši kuuetuhandelisi
Peedivein

Peedivein ehk "peet" oli 1970. ja 1980. aastatel Nõukogude Liidus, sealhulgas ka Eestis, halvustav nimetus suhteliselt odavatele alkohoolsetele jookidele, piiritusega kangemaks tehtud veinidele. Rahvapärased nimetused "peet" või "peedivein" viitasid sellele, nagu koosneksid need joogid punase peedi mahlaga lahjendatud alkoholist. Tuntumad olid portveinid "Solntsedar", "Agdam" jmt.
Harlani maakond

Harlani maakond on kahe maakonna nimi Ameerika Ühendriikides: Harlani maakond (Kentucky) Harlani maakond (Nebraska)
2023. aasta Jishishani maavärin

2023. aasta detsembris tabas Hiinat 6,2 magnituudiga maavärin, milles hukkus enam kui 140 inimest. Maavärinas sai kõige enam kannatada Gansu provintsis Linxia Huei autonoomses ringkonnas asuv Jishishani maakond, lisaks oli purustusi Gansu naaberprovintsis Qinghais. Põhitõukele järgnes mitmeid järeltõukeid. "Hiina loodeosa raputanud maavärinas hukkus enam kui 100 inimest". err.ee. ERR Uudised. 19. detsember 2023. Vaadatud 19. detsembril 2023.
Bill Bailey

Mark Robert Bailey (sündinud 13. jaanuaril 1965 Bathis) on inglise koomik, näitleja ja muusik. Ta on tuntud Manny rolliga komöödiasarjas "Black Books" (2000–2004), koos Dylan Moraniga. Bailey on korduvalt käinud Eestis esinemas. Ametlik koduleht Bill Bailey andmekogus IMDb (inglise)
Dumbarton

Dumbarton (inglise hääldus: [dʌmˈbɑːrtən]) on linn Šotimaa läänerannikul Clyde'i jõe põhjakaldal kohas, kus Leveni jõgi sellesse suubub. See on West Dunbartonshire'i omavalitsuse keskus. Dumbarton oli ajaloolise Strathclyde'i kuningriigi pealinn ja hilisema Dunbartonshire'i krahvkonna keskus. Linnas asuv Dumbartoni loss on kõige pikema kirjaliku ajalooga kindlus Šotimaal. Dumbarton tõusis esile 19. sajandil laevaehituse ning klaasi- ja viskitootmise keskusena. Dumbartonis ehitati USA aurulaev Delta Queen ja Eestis kalapüügi- ja kaubalaevana kasutatud Eestirand, mis oli 1932–1939 aastail Eesti suurim laev. Linna tööstusharud on aja jooksul tähtsust kaotanud ning Dumbarton täidab tänaseks aina enam magalarajooni rolli Glasgow' jaoks, mis asub 21 kilomeetrit kagus. Selle kohalik jalgpalliklubi on Dumbarton F.C. ning linnas asub BBC Scotlandi telesarjade stuudio. "History". www.historicenvironment.scot (inglise). Vaadatud 20. detsembril 2023. "Parish of Dumbarton from The Gazetteer for Scotland". www.scottish-places.info (Briti inglise). Vaadatud 20. detsembril 2023. "BBC Dumbarton Studios". The Studio Map (Ameerika inglise). Vaadatud 20. detsembril 2023.
Seini saar

Sein on saar Atlandi ookeanis. Pindala 58 hektarit. Saar on madal, kõrgus kuni 6 meetrit. Kuulub Prantsusmaale.
Ooker-oganahkis

Ooker-oganahkis (Steccherinum ochraceum) on klassi Agaricomycetes kuuluv kandseente liik. Seen kasvab lehtpuude lamatüvedel ja sai eestikeelse nime aprillis 2024 komisjoni kaudu, kuhu kuuluvad Eesti juhtivad mükoloogid, sh Irja Saar. Seene algse nime pakkus välja Sven Pruul. Ooker-oganahkis andmebaasis eElurikkus.
Ivans Baturins

Ivans Baturins (sündinud 25. juuniil 1997) on Läti jalgpallur (väravavaht), kes mängis Eesti Premium liiga klubis Harju JK Laagri. Baturins on kuulunud Läti U17 ja U19 koondistesse, kuid ei mänginud ühtegi mängu. Uuendatud seisuga 20. detsember 2023 Eesti karikas, Läti karikas Eesti Superkarikas, Üleminekumängud Premium liiga üleminekumängud Ivans Baturins Eesti Jalgpalli Liidu kodulehel Transfermarkti profiil
Kevin Dubrovski

Kevin Dubrovski (sündinud 30. juulil 2004 Viimsis) on Eesti jalgpallur (kaitsja), kes mängib Eesti Premium liiga klubis Harju JK Laagri. Uuendatud seisuga 20. detsember 2023 Eesti karikas Eesti Superkarikas, Üleminekumängud, III liiga võitja III liiga võitja Väikesed karikavõistlused Harju JK Laagri Esiliiga: 2022 III liiga: 2019 Kevin Dubrovski Eesti Jalgpalli Liidu kodulehel Kevin Dubrovski koondise statistika Eesti Jalgpalli Liidu kodulehel (arhiveeritud) Transfermarkti profiil
Walter Q. Gresham

Walter Quintin Gresham (17. märts 1832 Lanesville, Indiana – 28. mai 1895 Washington) oli Ameerika Ühendriikide poliitik ja jurist. 1854. aastal alustas Gresham tööd juristina ning koos Thomas C. Slaughteriga avas ta erapraksisise. Üsna pea tärkasid temas poliitilised huvid, kui orjusevastasena propageeris ta orjuse järkjärgulist rahumeelset kaotamist. 1860. aastal valiti Gresham Vabariikliku Partei liikmena Indiana osariigi Esindajatekoja liikmeks. Ameerika Ühendriikide kodusõjas tegi ta kiiret sõjaväelist karjääri. 1861. aasta septembris sai ta Indiana vabatahtlike jalaväes kolonelleitnandiks. Juba sama aasta detsembris tõusis ta koloneli auastmesse ning ta pandi juhtima 53. Indiana vabatahtlike jalaväerügementi, mis võttis järgmine aasta osa muuhulgas Corinthi piiramisest ja Vicksburgi lahingust. 1863. aastal ülendati Gresham vabatahtlike brigaadikindraliks ning ta asus Mississippi osariigis Natchezis juhtima föderaalvägesid. 1864. aastal juhtis Gresham William Tecumseh Shermani Atlanta sõjakäigul XVII. korpuse ühte diviisi. Paar päeva enne Atlanta lahingut 20. juulil 1864 sai ta põlve kuulihaava, mille tõttu oli ta sunnitud tegevteenistusest loobuma. 1865. aastal jätkas Gresham Indianas tööd juristina ning ta avas erapraksisise. 1866. aastal kandideeris ta USA Esindajatekotta, kuid sai Michael C. Kerrilt lüüa. Aastatel 1869–1883 oli Gresham ringkonnakohtunik Indianas. 9. aprillist 1883 kuni 4. septembrini 1884 oli Gresham president Chester A. Arthuri valitsuses Ameerika Ühendriikide Postiteenistuse juht ja seejärel lühikest aega 1884. aasta 5. septembrist kuni 28. oktoobrini rahandusminister. Pärast seda asus Gresham tööle föderaalkohtunikuna. 1884. aastal oli Gresham Vabariikliku Partei kokkutulekul asepresidendikandidaat. Presidendiks kandideeris Gresham 1888. aasta valimistel, kuid Vabariikliku Partei kandidaadiks valiti Benjamin Harrison. 1892. aasta presidendivalimistel pakuti Greshamile kandideerimist Populiste Partei ridades, kuid Gresham otsustas toetada Demokraatliku Partei kandidaati Grover Clevelandi. 7. märtsist 1893 kuni surmani 28. mail 1895 oli Gresham Clevelandi valitsuses Ameerika Ühendriikide riigisekretär. Gresham maeti Arlingtoni riiklikule kalmistule. Tema järgi on saanud nime linn Oregoni osariigis ning küla Nebraska osariigis (Gresham (Nebaraska)) ja Wisconsini osariigis (Gresham (Wisconsin)). Walter Quintin Gresham (1832-1895). findagrave.com. Vaadatud 20.12.2023
Allikmäe

Allikmäe on eesti perekonnanimi. 2023. aasta 1. jaanuari seisuga oli Eestis perekonnanimi Allikmäe 76 inimesel: 37 mehel ja 39 naisel. Perekonnanimede levikult oli Allikmäe meeste puhul 3077. kohal ja naiste puhul 3180. kohal. Kõige levinum oli perekonnanimi Allikmäe vanuserühmas 35–39, kus neid on 10 000 elaniku kohta 0,88. Nimi oli kõige sagedasem Rapla maakonnas, kus sellist nime kandis maakonna 10 000 elaniku kohta 3,53 inimest. Nimede eestistamisel võeti perekonnanimi Allikmäe aastatel 1935–1939 kasutusele 17 korral isikute poolt, kes kandsid varem nime Aalberg, Amon, Antons (2), Bachblum, Elstein, Freienthal (3), Höövelson, Jürisson, Mildeberg, Penberg, Tõnnisson, Värk, Veber (2). August Allikmäe, eesti advokaat (1898–1987) Kadri Allikmäe, eesti keskkonnaaktivist (1981–) Merike Allikmäe, eesti jurist Mihkel Allikmäe, eesti maadleja ja treener (1986–) Allikmäe Surnames. Vaadatud 20. detsember 2023. Statistikaamet: Nimede statistika Vaadatud 20. detsember 2023. Onomastika andmebaas. Nimede eestistamine: (uus nimekuju): Allikmäe. Allikmäe statistikaameti andmebaasis
Allikvee

Allikvee on eesti perekonnanimi. 2023. aasta 1. jaanuari seisuga oli Eestis perekonnanimi Allikvee 125 inimesel: 70 mehel ja 55 naisel. Perekonnanimede levikult oli Allikvee meeste puhul 1356. kohal ja naiste puhul 2077. kohal. Kõige levinum oli perekonnanimi Allikvee vanuserühmas 50–54, kus neid on 10 000 elaniku kohta 1,43. Nimi oli kõige sagedasem Põlva maakonnas, kus sellist nime kandis maakonna 10 000 elaniku kohta 2,87 inimest. Nimede eestistamisel võeti perekonnanimi Allikvee aastatel 1935–1940 kasutusele 62 korral isikute poolt, kes kandsid varem nime Aaron (2), Abner, Abramov, Adamson, Aleksejev, Allikoff, Allimann, Alter (2), Amann, Ambach, Amberg, Antson (2), Antsov, Antzov, Anvelt, Anzov, Argibus, Arkipus-Argibus, Arkipys (3), Aron (2), Asveid (2), Beck, Ein, Gefria, Greenfeldt, Hermann (2), Hiller, Ipris, Jurn, Kodvilmann, Krinthal, Lebedev, Lias, Linkholm, Miltop, Minter, Möls, Parm, Pauman, Pressel, Reinson, Sahharov, Shtsherbakov, Soomann, Teinburg (2), Teinburk, Tibu, Veber, Veberson, Veddel, Vedel, Zimin. Aare Allikvee, eesti muusikateadlane ja pedagoog (1921–1994) Andrus Allikvee, eesti näitleja (1957–) Martin Allikvee, eesti ujuja (1995–) Ralf Allikvee, eesti arst (1952–) Allikvee Surnames. Vaadatud 20. detsember 2023. Statistikaamet: Nimede statistika Vaadatud 20. detsember 2023. Onomastika andmebaas. Nimede eestistamine: (uus nimekuju): Allikvee. Allikvee statistikaameti andmebaasis
Käbinarmik

Käbinarmik (Auriscalpium vulgare) on kandseente hõimkonna Agaricomycetes klassi kuuluv liik seeni. Käbinarmik andmebaasis eElurikkus
Pornofilm

Pornofilm on täiskasvanutele suunatud film, mis on loodud seksuaalse erootilise sisuga meelelahutuseks. Sellised filmid keskenduvad sageli seksuaalsetele stseenidele ja tegevustele ning on mõeldud vaatajale seksuaalse naudingu pakkumiseks. Pornofilmid võivad hõlmata erinevaid žanre, stiile ja tegevusi, sõltuvalt loojate eesmärkidest ja vaatajaskonnast. On oluline märkida, et pornograafia mõiste võib olla subjektiivne ning erinevad kultuurid ja ühiskonnad võivad suhtuda sellesse erinevalt. Mõned inimesed leiavad pornograafia täiesti aktsepteeritavana, samas kui teised võivad sellele suhtuda kriitiliselt või pidada seda vastuvõetamatuks. Oluline on arvestada inimeste individuaalsete vaadetega ning mõista, et seksuaalsus ja selle väljendamine võivad olla mitmekesised ja mitmetahulised teemad.
Kauhaneva-Pohjankangase rahvuspark

Kauhaneva–Pohjankangase rahvuspark (soome keeles Kauhanevan–Pohjankankaan kansallispuisto) on rahvuspark Soomes Lõuna-Pohjanmaa ja Satakunta maakondades. Rahvuspark on asutatud 1982. aastal ja see hõlmab 67 ruutkilomeetrit. See koosneb sooaladest, peamiselt rabadest nagu 16,3-ruutkilomeetrise pindalaga Kauhaneva raba. 2004. aastal lisati park Ramsari rahvusvahelise tähtsusega märgalade hulka. Rahvuspark kuulub ka Natura 2000 kaitsealade võrgustikku. History of Kauhaneva-Pohjankangas National Park. "National Parks". Vaadatud 20.12.2023.
Kurjenrahka rahvuspark

Kurjenrahka rahvuspark (soome keeles Kurjenrahkan kansallispuisto) on Soome rahvuspark Päris-Soome maakonnas. Rahvuspark asutati 1998. aastal ja hõlmab 31 ruutkilomeetrit. Piirkond koosneb peamiselt rabast, kuid sisaldab ka põlismetsi, millest osa on olnud majandamata üle 150 aasta. Kurjenrahkas elab alaliselt harilik ilves, kuid pargis on nähtud ka pruunkarusid ja hunte, kes teadaolevalt elavad pargis või selle läheduses. Märgistatud matkarajad on kokku üle 300 km pikad. Keskajal olid metsad kohaliku kihelkonna kaasomandis. 1800. aastate alguses ostsid metsad ära kaks mõisat, kuid neil olid majanduslikult rasked ajad ja need pidid metsad enne 19. sajandi lõppu riigile maha müüma. Enne müüki tegid mõisnikud kõik hästi ligipääsetavad alad metsast puhtaks, kuid mõned saared keset soid jäid puutumata. National Parks. "History and Sights of Kurjenrahka National Park". Vaadatud 20.12.2023.
Lauhanvuori rahvuspark

Lauhanvuori rahvuspark (soome keeles Lauhanvuoren kansallispuisto) on Soome rahvuspark, mis asub Kauhajoki ja Isojoki valla vahel, Lõuna-Pohjanamaal. Rahvuspargi pindala on 59 ruutkilomeetrit ja see asutati 1982. aastal. Pargi territooriumil asub Lauhanvuori, mis on 231 meetrit kõrge. See paistab muidu tasasest Pohjanmaa maastikust välja ja on Lääne-Soome üks kõrgeimaid punkte. Lauhanvuori taimestik ja geoloogia on ümbritsevast erinev. Rahvuspargis on ojad, allikad, allikatega sood, viljatud männimetsad ja põlised rannakivikesed ehk kiviojad. Kuna park asub Suomenselkä veelahkmel, leidub selle looduses nii põhja- kui ka lõunapoolseid liike. Rahvuspark sobib hästi ühepäevareisi sihtkohaks. Pargis on märgistatud matkaradu umbes viisteist kilomeetrit. National Parks. "History of Lauhanvuori National Park". Vaadatud 20.12.2023.
Leivonmäki rahvuspark

Leivonmäki rahvuspark (soome keeles Leivonmäen kansallispuisto) on Soome rahvuspark, mis asub Kesk-Soome maakonnas. See asutati 2003. aastal ja hõlmab 31 ruutkilomeetrit. Rahvuspargi tüüpilised maastikud on sood, Rutajärvi kaldad ja vallseljakud. National Parks. "The History of Leivonmäki National Park". Vaadatud 20.12.2023.
Väikesed ja keskmise suurusega ettevõtjad

Väikesed ja keskmise suurusega ettevõtjad ehk mikro-, väikesed ja keskmise suurusega ettevõtjad (lühendid vastavalt VKEd ja MVKEd) on „ettevõtjad, kellel on vähem kui 250 töötajat ja kelle aastakäive ei ületa 50 miljonit eurot ja/või aastabilansi kogumaht ei ületa 43 miljonit eurot“. VKEd/MVKEd „moodustavad 99% Euroopa Liidu äriühingutest. VKEdes on kaks kolmandikku erasektori töökohtadest ja nad loovad enam kui poole Euroopa Liidu ettevõtjate kogulisandväärtusest.“ Liigitus: mikroettevõtja on ettevõtja, kellel on vähem kui 10 töötajat ja kelle aastakäive ja/või aastabilansi kogumaht ei ületa 2 miljonit eurot; väikeettevõtja on ettevõtja, kellel on vähem kui 50 töötajat ja kelle aastakäive ja/või aastabilansi kogumaht ei ületa 10 miljonit eurot; keskmise suurusega ettevõtja on ettevõtja, kellel on 50–249 töötajat, kelle aastakäive ületab 10 miljonit eurot, kuid ei ületa 50 miljonit eurot, ja kelle aastabilansi kogumaht ei ületa 43 miljonit eurot. "EUROOPA PARLAMENDI JA NÕUKOGU MÄÄRUS (EL) 2020/1503, 7. oktoober 2020, mis käsitleb ettevõtjatele Euroopa ühisrahastusteenuse osutajaid ning millega muudetakse määrust (EL) 2017/1129 ja direktiivi (EL) 2019/1937". europa.eu. 20. oktoober 2020. Vaadatud 20. detsembril 2023. "UUS EUROOPA ARENGUKONSENSUS // „MEIE MAAILM, MEIE VÄÄRIKUS, MEIE TULEVIK"" (PDF). Nõukogu peasekretariaat. 6. oktoober 2023. Vaadatud 20. detsembril 2023. "micro-, small and medium-sized enterprises" [mikro-, väikesed ja keskmise suurusega ettevõtjad]. europa.eu (inglise). IATE. Vaadatud 21. detsembril 2023. Corinne Cordina. "Teabelehed Euroopa Liidu kohta // Euroopa Parlament // Väikesed ja keskmise suurusega ettevõtjad". europa.eu. EP. Vaadatud 20. detsembril 2020. "micro-enterprise" [mikroettevõte]. europa.eu (inglise). IATE. Vaadatud 21. detsembril 2023. "small enterprise" [väikeettevõte]. europa.eu (inglise). IATE. Vaadatud 21. detsembril 2023. "medium-sized enterprise" [keskmise suurusega ettevõte]. europa.eu (inglise). IATE. Vaadatud 21. detsembril 2023. Corinne Cordina. Väikesed ja keskmise suurusega ettevõtjad. Euroopa Parlament, 2023. aasta aprill
Liesjärvi rahvuspark

Liesjärvi rahvuspark on rahvuspark Soomes Kanta-Häme maakonnas. See asutati 1956. aastal ja see on üks Soome vanimaid rahvusparke. Parki on 1980. ja 2000. aastatel laiendatud ning tänaseks on selle pindala umbes 21 ruutkilomeetrit. Pargi territooriumil on ligi 50 kilomeetrit rannajoont. National Parks. "Liesjärvi National Park". Vaadatud 20.12.2023.